**VZNESENÉ PRIPOMIENKY V RÁMCI MEDZIREZORTNÉHO PRIPOMIENKOVÉHO KONANIA**

Návrh

**ZÁKON**

z ...... 2021,

**ktorým sa mení a dopĺňa zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Počet vznesených pripomienok, z toho zásadných 1/1

|  |  |  |  |  |
| --- | --- | --- | --- | --- |
| **Subjekt** | **Text pripomienky** | **Typ** | **Vyh.** | **Spôsob vyhodnotenia** |
| **ÚOOÚ SR** | **K čl. I k bodu 21 (§ 40a ods. 1):**  Požadujeme doplnenie účelu spracúvania údajov dotknutej osoby v navrhovanom ustanovení § 40a ods. 1.  ***Táto pripomienka je zásadná.***  **Odôvodnenie:**  V zmysle legálnej definície pojmu osobný údaj podľa § 2 zákona č. 18/2018 Z. z. o ochrane osobných údajov a o zmene a doplnení niektorých zákonov v znení zákona č. 221/2019 Z. z. (ďalej len „zákon č. 18/2018 Z. z.“) možno v navrhovanom ustanovení § 40a ods. 1 vymenované údaje považovať za osobné údaje osoby zaistenej/ zadržanej/ zatknutej či podozrivej/ obvinenej zo spáchania trestného činu (dotknutej osoby). Z uvedeného dôvodu ide o spracúvanie osobných údajov dotknutej osoby, na ktoré potrebuje mať prevádzkovateľ právny základ, ktorým bude v tomto prípade zákon č. 35/2019 Z. z. Právne predpisy upravujúce spracovateľské operácie s osobnými údajmi musia obsahovať určité minimálne požiadavky. Tieto sú ustanovené v § 13 ods. 2 zákona č. 18/2018 Z. z. a patrí medzi ne okrem iného aj účel spracúvania osobných údajov, z ktorého možno určiť aj dobu uchovávania týchto údajov. V navrhovanom ustanovení takáto úprava resp. uvedenie účelu absentuje. | **Z** | **A** | Text upravený. |

Vysvetlivky k použitým skratkám v tabuľke:

O – obyčajná

Z – zásadná